# Lisa 2. Riigi Info- ja Kommunikatsioonitehnoloogia Keskus (RIT)

Lõõtsa 8A

11415 Tallinn

**PAKKUMUS** 23. oktoober 2024.a.

Lp Ergo Tars

Täname Teid võimaluse eest esitada pakkumus pilvepõhise eelarverakenduse VeeRa juurutamiseks ja piloteerimiseks RIT-is.

# Pakkuja taust

VEERA OÜ (14086235) on 2016. a asutatud Tartu ettevõte, mis müüb ja arendab pilvepõhist eelarverakendust **VeeRa** (*virtuaalne eelarverakendus*), mis on käesoleval hetkel kasutusel 64 kohalikus omavalitsuses üle Eesti, millel on igapäevaselt üle 4000 aktiivse kasutaja ja hallatavate eelarvete kogumaht on üle 4 miljardi euro.

Lisaks on VeeRa kasutajad näiteks Riigi Infosüsteemi Amet (RIA), Haridus- ja Noorteamet (HARNO), Eesti Maaülikool, SA Pärnu Haigla, SA Viljandi Haigla, MTÜ Eesti Jalgpalli Liit, MTÜ Eesti Korvpalliliit, SA Tartu Teaduspark, SA Eesti Kontsert, Timbeco Woodhouse OÜ, Matkasport OÜ, GoRail AS jne.

VEERA OÜ-le on väljastatud rahvusvaheline ISO 27001:2022 infoturbe sertifikaat. Rohkem infot leiab meie kodulehel aadressil https://veera.eu/

# Pakkumus

Käesolev pakkumus sisaldab infot pilvepõhise eelarverakenduseVeeRa 2.0 juurutamiseks ja kasutamiseks RIT-is.

2021. a novembris alustas VEERA OÜ uue VeeRa 2.0 platvormi arendamist mida toetas ka Ettevõtluse ja Innovatsiooni Sihtasutus. 2023. a augustis läks VeeRa 2.0 *live*’i.

**Tehniline kirjeldus**: VeeRa 2.0 on uudne modulaarne pilvepõhine SaaS (*Software as a service)* rakendusena kasutatav eelarverakendus React raamistikul. Arhitektuurselt koosneb veera.eu kolmest eraldiseisvast, autonoomsest osast, mis suhtlevad omavahel vastavalt kindlaksmääratud protokollile: (1) kliendipoolne kasutajaliides, (2) API server ja (3) ERP liidestusserver. API server hoiab ja haldab klientide andmekogusid ning teenindab kliendipoolset kasutajaliidest, aga ka potentsiaalselt muid autoriseeritud tarbijaid (juhtimistöölauad, aruannete generaatorid jms). Server on loodud REST arhitektuuri põhimõtetest lähtudes, rõhuasetusega:

· liidese lihtsusel, kommunikatsiooni läbipaistvusel;

· komponentide ja teenuste modulaarsusel, halduse ja arenduse lihtsusel;

· jõudlusel ja skaleeritavusel;

· teenuse stabiilsusel;

· andmete turvalisusel.

**Tegevus 1**: RIT 2024. aasta eelarvete analüüsimine, klassifikaatorite ühtlustamine kooskõlas finantsarvestuse ja -aruandluse korraga, eelarveandmete konverteerimine (eelarve(te) koostamise maksimaalseimas detailsuses) VeeRa-sse;

Majandustarkvara SAP BO liidestamine VeeRa-ga.

Juurutusprotsessi tulemusel on:

* RIT eelarve täitmist võimalik jälgida eelmise päeva seisuga (soovi korral ka muud aastad enne 2024. a eelarveaastat) nii koondvaates kui eraldi;
* Võimalik luua ja menetleda 2025. a eelarvet, viia sisse jooksvaid muudatusi, luua lisaeelarveid, pikemaid strateegiaid kuni 5 aastat (kogu muudatuste ajalugu säilib) jne;
* Võimalik on eelarveid planeerida kuupõhiselt e periodiseerida;
* Eelarve täitmise andmed kuvatakse aasta vaates kumuleeruvalt võrdluses kehtiva eelarvega eelarve konto tasandil. Eelarve täitmise andmeid on võimalik periodiseerida;
* Kulude ja tulude eelarve täitmine on kuvatud ühes aruande vaates;
* Kõik kasutajad näevad eelarveid, sinna juurde kuuluvat infot ja eelarve täitmist ühes keskkonnas vastavalt oma vastutusalale kuni kandetasandini. Eelarvete eest vastutajad näevad kandetasandil detailset ülevaadet tekkinud kuludest ning võimalik on teha vajaliku ning erinevas detailsuses analüütikat soovitud perioodide, kulude, tarnijate jne kohta. Iga üksuse juht näeb ainult enda vastutusalas olevat informatsiooni;
* Eelarve täitmist võrrelda mistahes eelneva perioodiga, mis on juba VeeRa keskkonnas kajastatud;
* Eelarve planeerimisel võimalik lisada numbrite juurde hinnapakkumusi, pilte, alusarvutusi, väliste infosüsteemide linke jm soovitud infot. Võimalik on eelarveid kommenteerida;
* Tagasiside raport võimaldab kiiresti jälile saada raamatupidamises tekkinud vigadele, mis vähendab raamatupidajate aega nende otsimisele;
* RIT juhtidel kiiresti saada ülevaade eelarve täitmisest üldises pildis ning vajadusel ka detailsemas vaates allüksuse või vastutaja tasandil. Juhatuse koosolekuks ei pea finantsjuht enam eraldi infot väljastama, kogu informatsioon on mugavalt ühe kliki kaugusel.

**Tegevus 2**: Peakasutajale ja/või samaaegselt ka allüksuste/kulujuhtidele programmi kasutamiseks vajalik väljaõpe.

# Lahenduse maksumus

VeeRa aastane (üks aasta) pilootprojekti maksumus kokku: 14 950 eurot + km.

Lugupidamisega

Peeter Hagen

Juhatuse liige

VEERA OÜ

T: +372 515 0924 E: peeter.hagen@veera.eu www.veera.eu